ཝང་དབྱིང་ཅེས་ཀྱིས་རྟོག་ཞིབ་གནང་དུས་བསྟན་དོན།བོད་ལྗོངས་སྒྲིག་བཤེར་ལྟ་ཞིབ་དྲ་བ་ཤར་གཏོང་བྱས་པ་ནི་གནས་སྐབས་གསར་བའི་འོག་ལྗོངས་ཡོངས་ཀྱིས་ཏང་གི་སྤྱོད་ལམ་སྲིད་གཙང་འཛུགས་སྐྲུན་བྱེད་པར་ཤུགས་རྒྱག་དགོས་པའི་གལ་ཆེའི་བྱེད་ཕྱོགས་ཤིག་དང་ལྗོངས་ཡོངས་ཀྱི་སྒྲིག་བཤེར་ལྟ་ཞིབ་མ་ལག་གི་དོན་དག་གལ་ཆེན་ཞིག་རེད།དྲ་བ་འདིས་ཏང་གི་སྤྱོད་ལམ་སྲིད་གཙང་འཛུགས་སྐྲུན་དང་རུལ་སོང་ངོ་རྒོལ།བདེན་སྟོབས་དར་སྤེལ།རུལ་སོང་མཐར་སྐྱུགས།གསོན་ཤུགས་བརྒྱུད་སྒྲོག་ལ་དམིགས་གཏད་དེ་ཏང་གི་སྤྱོད་ལམ་སྲིད་གཙང་འཛུགས་སྐྲུན་དང་རུལ་སོང་ངོ་རྒོལ་བྱེད་པར་གླེང་མོལ་གྱི་མཁའ་དབུགས་ཁོད་ཡངས་པོ་ཞིག་བསྐྲུན་དགོས་པ་རེད།གཟབ་ནན་རང་བཞིན་དང་ཡང་དག་རང་བཞིན།དུས་ཐོག་རང་བཞིན་ཕྱོགས་གཅིག་ཏུ་བསྡུས་ནས་གནས་ཚུལ་སྤྱི་བསྒྲགས་དང་གསལ་འགྱུར་འགོད་པ།སྲིད་ཇུས་འགྲེལ་བཤད།དམངས་སེམས་ལ་ཉན་འཇོགའཕྲིན་འཕྲད་གཏུག་བཤེར་སོགས་ཀྱི་ཐབས་ལམ་བརྒྱུད་དེ་དྲ་བ་འདི་རུལ་རྒོལ་གཙང་སྒྲོག་གི་གླེང་མོལ་ཁྱབ་བསྒྲགས་བྱེད་ས་གལ་ཆེན་ཞིག་དང་དམངས་སེམས་ལ་ཉན་འཇོག་དང་དམངས་ཀྱི་གཏུག་བཤེར་བྱེད་སྟངས་གལ་ཆེན་ཞིགསྒྲིག་བཤེར་ལྟ་ཞིབ་སྡེ་ཁག་གིས་དམངས་ཀྱི་ལྟ་རྟོག་དང་ལེན་བྱེད་ས་ཞིག་ཏུ་འགྱུར་དགོས་པ་རེད།དེར་མ་ཟད་འབད་པ་ཆེན་པོས་ཁྱད་ཆོས་ལྡན་ཞིང་ཆུ་ཚད་མཐོ་བ།དམངས་ཡོངས་ནས་དོ་སྣང་དང་དགའ་པོ་བྱེད་སའི་དྲ་བ་ཞིག་ཏུ་བསྐྲུན་དགོས་པ་རེད།